ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สข. 43/2547เรื่อง หลักเกณฑ์ เงื่อนไข และวิธีการในการขายหรือรับซื้อคืนหน่วยลงทุน และการชักชวนลูกค้าให้เข้าทําสัญญาจัดการกองทุนส่วนบุคคล\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในข้อ 7 ข้อ 8 ข้อ 18(1) และข้อ 19 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 30/2547 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 10 มิถุนายน พ.ศ. 2547 และข้อ 3(1) และ (8) ข้อ 4(6) และข้อ 9 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กข. 42/2547 เรื่อง หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์ การค้าหลักทรัพย์ และการจัดจําหน่ายหลักทรัพย์ที่เป็นหน่วยลงทุน ลงวันที่ 3 สิงหาคม พ.ศ. 2547 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 16 ธันวาคม พ.ศ. 2547 เป็นต้นไปข้อ ๒ ในประกาศนี้ "ขาย" ให้หมายความรวมถึง การเสนอขายด้วย "หน่วยลงทุน" หมายความว่า หน่วยลงทุน และหน่วยลงทุนควบคู่กรมธรรม์ "หน่วยลงทุนควบคู่กรมธรรม์" หมายความว่า หน่วยลงทุนของกองทุนรวมที่ขายควบคู่ไปกับการขายกรมธรรม์ประกันชีวิตในรูปแบบของกรมธรรม์ประกันชีวิตควบคู่การลงทุน "กรมธรรม์ประกันชีวิตควบการลงทุน" หมายความว่า กรมธรรม์ที่บริษัทประกันชีวิตออกให้ผู้เอาประกันภัย เพื่อเป็นหลักฐานว่าผู้เอาประกันภัยและบริษัทประกันชีวิตได้มีการทําสัญญาประกันชีวิตและสัญญาการลงทุนในหน่วยลงทุน โดยมีการตกลงว่าผู้เอาประกันภัยจะชําระค่าเบี้ยประกันชีวิตให้แก่บริษัทประกันชีวิตสําหรับการให้ความคุ้มครองต่อการมรณะหรือการจ่ายเงินเมื่อมีการทรงชีพ และผู้เอาประกันภัยจะชําระเงินค่าหน่วยลงทุนเพื่อการลงทุนในกองทุนรวมโดยผ่านบริษัทประกันชีวิต "บริษัท" หมายความว่า บริษัทจัดการกองทุนรวมหรือบริษัทหลักทรัพย์ ที่เป็นผู้ดําเนินการเกี่ยวกับการขายหรือรับซื้อคืนหน่วยลงทุน แล้วแต่กรณี "บริษัทจัดการกองทุนรวม" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม "บริษัทหลักทรัพย์" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ที่ประกอบธุรกิจหลักทรัพย์เกี่ยวกับหน่วยลงทุน และบริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ที่เป็นหน่วยลงทุน "การขายโดยผู้ลงทุนมิได้ร้องขอ" (cold calling) หมายความว่า การขายหรือชักชวน โดยบริษัทจัดการกองทุนรวมกับบุคคลที่ไม่เคยเป็นผู้ถือหน่วยลงทุนของกองทุนรวมใดภายใต้การจัดการของบริษัทจัดการกองทุนรวมนั้นมาก่อน หรือโดยบริษัทหลักทรัพย์กับบุคคลที่ไม่เคยเป็นลูกค้าของตนมาก่อน แล้วแต่กรณี เพื่อให้ซื้อหน่วยลงทุนเป็นครั้งแรก ในลักษณะที่บริษัทจัดการกองทุนรวมหรือบริษัทหลักทรัพย์ตั้งใจเข้าพบผู้ลงทุนโดยตรงหรือติดต่อผู้ลงทุนทางโทรศัพท์โดยผู้ลงทุนมิได้เป็นฝ่ายร้องขอ "ผู้ลงทุนประเภทสถาบัน" หมายความว่า(1) ธนาคารพาณิชย์(2) บริษัทเงินทุน (3) บริษัทหลักทรัพย์ที่ซื้อหน่วยลงทุนเพื่อเป็นทรัพย์สินของตนเอง หรือเพื่อการบริหารกองทุนส่วนบุคคล หรือเพื่อการจัดการโครงการลงทุนที่จัดตั้งขึ้นตามกฎหมายว่าด้วยการประกอบธุรกิจ เงินทุน ธุรกิจหลักทรัพย์ และธุรกิจเครดิตฟองซิเอร์ (4) บริษัทเครดิตฟองซิเอร์ (5) บริษัทประกันภัย (6) นิติบุคคลที่มีกฎหมายเฉพาะจัดตั้งขึ้นซึ่งมิได้เป็นบุคคลตาม (9) (7) ธนาคารแห่งประเทศไทย (8) สถาบันการเงินระหว่างประเทศ (9) ส่วนราชการและรัฐวิสาหกิจตามกฎหมายว่าด้วยวิธีการงบประมาณ (10) กองทุนเพื่อการฟื้นฟูและพัฒนาระบบสถาบันการเงิน (11) กองทุนบําเหน็จบํานาญข้าราชการ (12) กองทุนสํารองเลี้ยงชีพ(13) กองทุนรวมตามกฎหมายว่าด้วยหลักทรัพย์และตลาดหลักทรัพย์ (14) นิติบุคคลที่มีเงินลงทุนในหลักทรัพย์ตามงบการเงินปีล่าสุดที่ผู้สอบบัญชีตรวจสอบแล้วตั้งแต่หนึ่งร้อยล้านบาทขึ้นไป (15) นิติบุคคลที่มีผู้ถือหุ้นเป็นบุคคลตาม (1) ถึง (14) ถือหุ้นรวมกันเกินกว่าร้อยละเจ็ดสิบห้าของจํานวนหุ้นที่มีสิทธิออกเสียงทั้งหมด (16) ผู้ลงทุนต่างประเทศซึ่งมีลักษณะเดียวกับผู้ลงทุนตาม (1) ถึง (15) โดยอนุโลม (17) นิติบุคคลตามที่สํานักงานอนุญาตเป็นรายกรณี ซึ่งนิติบุคคลนั้นต้องประกอบธุรกิจหลักสอดคล้องกับธุรกิจหลักที่กองทุนรวมต้องการลงทุนตามที่กําหนดไว้ในนโยบายการลงทุน "คําแนะนําเฉพาะเจาะจง" หมายความว่า คําแนะนําที่ให้แก่บุคคลใดบุคคลหนึ่งเพื่อความเหมาะสมกับวัตถุประสงค์ในการลงทุน ฐานะทางการเงิน หรือความต้องการของบุคคลนั้น "การบริการธุรกรรมทางอิเล็กทรอนิกส์" หมายความว่า การบริการธุรกรรมที่ใช้วิธีการทางอิเล็กทรอนิกส์ทั้งหมดหรือแต่บางส่วน เช่น เครื่องฝากถอนเงินอัตโนมัติ (Automatic Teller Machine) บริการธนาคารทางโทรศัพท์ (telebanking) อินเทอร์เน็ต หรือสื่ออื่นใดที่มีลักษณะเดียวกัน "การชักชวนลูกค้า" หมายความว่า การชักชวนลูกค้าให้ทําสัญญากับบริษัทจัดการกองทุนส่วนบุคคลโดยมีการวางแผนการลงทุนให้แก่ลูกค้าด้วย "บริษัทจัดการกองทุนส่วนบุคคล" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์หมวด ๑ การขายและรับซื้อคืนหน่วยลงทุน\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๓ ในการขายหรือรับซื้อคืนหน่วยลงทุน บริษัทต้องดําเนินการตรวจสอบความมีตัวตนของผู้ลงทุน และต้องดําเนินการเปิดเผยข้อมูลและคําเตือนที่สําคัญต่อการตัดสินใจซื้อขายหน่วยลงทุนและข้อมูลเกี่ยวกับการร้องเรียน รวมทั้งข้อมูลเกี่ยวกับผู้ติดต่อกับผู้ลงทุน ข้อ ๔ บริษัทต้องให้ผู้ลงทุนมีเวลาที่เพียงพอในการตัดสินใจซื้อขายหน่วยลงทุนโดยอิสระ และต้องเสนอขายหน่วยลงทุนในลักษณะที่ไม่ก่อให้เกิดความรําคาญแก่ผู้ลงทุน รวมทั้งต้องดําเนินการให้ผู้ลงทุนได้รับทราบผลการซื้อขายหน่วยลงทุนโดยไม่ชักช้า และหากเป็นการขายโดยผู้ลงทุนมิได้ร้องขอต้องให้สิทธิแก่ผู้ลงทุนที่มิใช่ผู้ลงทุนประเภทสถาบันในการยกเลิกคําสั่งซื้อหรือในการขายคืนหน่วยลงทุนโดยไม่ต้องชําระค่าธรรมเนียมการรับซื้อคืนหน่วยลงทุน ข้อ ๕ ในการขายหน่วยลงทุนที่มีการส่งเสริมการขายหรือบริการเสริม บริษัทต้องดําเนินการด้วยความยุติธรรม และไม่โน้มน้าวจูงใจให้ผู้ลงทุนเข้าใจผิด หรือเร่งรัดให้ผู้ลงทุนตัดสินใจลงทุนโดยมิได้คํานึงถึงความเสี่ยงหรือความเหมาะสมกับวัตถุประสงค์ในการลงทุนข้อ ๖ ในการให้คําแนะนําเฉพาะเจาะจงแก่ผู้ลงทุน บริษัทต้องทําความรู้จักกับผู้ลงทุน และให้คําแนะนําที่เหมาะสมกับผู้ลงทุนข้อ ๗ ในการรับซื้อคืนหน่วยลงทุน บริษัทต้องชําระเงินค่าขายคืนหน่วยลงทุนให้แก่ผู้ลงทุนภายในห้าวันทําการนับแต่วันรับซื้อคืนหน่วยลงทุน เว้นแต่กรณีจําเป็นและสมควรส่วน ๑ การขายหรือรับซื้อคืนหน่วยลงทุนผ่านการบริการ ธุรกรรมทางอิเล็กทรอนิกส์ \_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๘ ในการขายหรือรับซื้อคืนหน่วยลงทุนผ่านการบริการธุรกรรมทางอิเล็กทรอนิกส์ ให้บริษัทแจ้งวันเริ่มให้บริการและรายละเอียดของการให้บริการ พร้อมทั้งนําส่งเอกสารที่เกี่ยวข้องให้สํานักงานทราบก่อนวันเริ่มให้บริการดังกล่าว และบริษัทต้องมีวิธีดําเนินการเพื่อให้มั่นใจได้ว่า (1) ผู้ลงทุนเป็นผู้เข้าทํารายการซื้อขายหน่วยลงทุนจริง (2) ผู้ลงทุนได้รับทราบคําเตือนและข้อมูลที่เป็นสาระสําคัญเกี่ยวกับหน่วยลงทุนและกองทุนรวมผ่านการบริการธุรกรรมทางอิเล็กทรอนิกส์เท่าที่ระบบอิเล็กทรอนิกส์ดังกล่าวจะเอื้ออํานวยต่อการเผยแพร่ข้อมูลนั้น หรืออาจแจ้งให้ทราบถึงวิธีการเข้าถึงข้อมูลดังกล่าวแทนการเผยแพร่ก็ได้ (3) ข้อมูลการซื้อขายหน่วยลงทุนของผู้ลงทุนได้รับการเก็บรักษาและดูแลอย่างปลอดภัยส่วน ๒ หลักเกณฑ์เพิ่มเติมสําหรับการขายหรือรับซื้อคืนหน่วยลงทุนควบคู่กรมธรรม์\_\_\_\_\_\_\_\_\_\_\_\_\_\_\_\_\_\_\_\_\_ข้อ ๙ ในการเสนอขายหน่วยลงทุนควบคู่กรมธรรม์ บริษัทต้องให้คําแนะนําเฉพาะเจาะจงกับผู้ลงทุนทุกครั้ง โดยต้องทําความรู้จักกับผู้ลงทุนและให้คําแนะนําที่เหมาะสมกับผู้ลงทุน ในกรณีที่ผู้ลงทุนประสงค์จะเปลี่ยนแปลงการลงทุนในหน่วยลงทุนควบคู่กรมธรรม์เป็นอย่างอื่นนอกเหนือจากที่ตกลงกันไว้ บริษัทต้องปรับปรุงข้อมูลของผู้ลงทุนให้เป็นปัจจุบันก่อนที่จะให้คําแนะนําที่เหมาะสมกับผู้ลงทุนข้อ ๑๐ ในกรณีที่ผู้ลงทุนซื้อหน่วยลงทุนควบคู่กรมธรรม์เป็นครั้งแรกสําหรับกรมธรรม์ประกันชีวิตควบการลงทุนแต่ละกรมธรรม์ จากการขายทั้งที่เป็นหรือไม่เป็นการขายโดยผู้ลงทุนมิได้ร้องขอ บริษัทต้องให้สิทธิแก่ผู้ลงทุนในการยกเลิกคําสั่งซื้อหรือในการขายคืนหน่วยลงทุนโดยไม่ต้องชําระ ค่าธรรมเนียมการรับซื้อคืนหน่วยลงทุนควบคู่กรมธรรม์ดังกล่าว ข้อ ๑๑ ในกรณีที่เป็นการขายหน่วยลงทุนควบคู่กรมธรรม์ที่บริษัทหลักทรัพย์มีหน้าที่ต้องนําส่งเงินค่าสั่งซื้อหน่วยลงทุนควบคู่กรมธรรม์ของผู้ลงทุนให้บริษัทจัดการกองทุนรวม บริษัทหลักทรัพย์ต้องนําส่งเงินค่าสั่งซื้อหน่วยลงทุนควบคู่กรมธรรม์ของผู้ลงทุนให้บริษัทจัดการกองทุนรวมภายในระยะเวลา ดังต่อไปนี้ (1) ในกรณีที่หน่วยลงทุนควบคู่กรมธรรม์อยู่ระหว่างการขายต่อประชาชนครั้งแรก ให้นําส่งเงินค่าสั่งซื้อหน่วยลงทุนควบคู่กรมธรรม์ภายในสามวันทําการนับแต่วันสิ้นสุดระยะเวลาจองซื้อ (2) ในกรณีอื่นใดนอกจากกรณีตาม (1) ให้นําส่งเงินค่าสั่งซื้อหน่วยลงทุนควบคู่กรมธรรม์ภายในสามวันทําการนับแต่วันที่ระบุในใบคําสั่งซื้อหน่วยลงทุนควบคู่กรมธรรม์นั้นส่วน ๓ หลักเกณฑ์เพิ่มเติมสําหรับบริษัทหลักทรัพย์\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๒ บริษัทหลักทรัพย์จะแสดงตนโดยเปิดเผยว่าพร้อมจะซื้อขายหน่วยลงทุนของกองทุนรวมปิดและกองทุนรวมเปิดแบบมีกําหนดระยะเวลา (interval fund) ในระหว่างเวลาที่บริษัทจัดการกองทุนรวมมิได้เปิดทําการขายหรือรับซื้อคืนหน่วยลงทุนได้ต่อเมื่อได้มีการกําหนดไว้ในรายละเอียดโครงการจัดการกองทุนรวม และในการซื้อขายหน่วยลงทุนของกองทุนรวมดังกล่าว บริษัทหลักทรัพย์ต้องดําเนินการตามหลักเกณฑ์ดังต่อไปนี้ (1) ซื้อขายหน่วยลงทุนในช่วงระยะเวลาก่อนที่บริษัทจัดการกองทุนรวมที่เป็นผู้รับผิดชอบดําเนินการกองทุนรวมนั้นขายหรือรับซื้อคืนหน่วยลงทุนของกองทุนรวมดังกล่าวไม่น้อยกว่าเจ็ดวัน (2) เปิดเผยข้อมูลที่มีผลต่อการตัดสินใจซื้อขายหน่วยลงทุน ซึ่งสามารถทําให้ผู้ลงทุนทราบถึงความแตกต่างของการขายหรือรับซื้อคืนหน่วยลงทุนกับบริษัทจัดการกองทุนรวมข้อ ๑๓ ในกรณีที่บริษัทหลักทรัพย์ขายหรือรับซื้อคืนหน่วยลงทุนของกองทุนรวมเปิดซึ่งบริษัทจัดการกองทุนรวมมีการเปิดขายหรือรับซื้อคืนหน่วยลงทุนทุกวัน บริษัทหลักทรัพย์จะต้องขาย หรือรับซื้อคืนหน่วยลงทุนตามราคาขายหรือราคารับซื้อคืนหน่วยลงทุนที่บริษัทจัดการกองทุนรวมคํานวณและประกาศโดยเป็นไปตามเงื่อนไขที่กําหนดไว้ในรายละเอียดโครงการจัดการกองทุนรวมข้อ ๑๔ ในกรณีที่ผู้ลงทุนไม่ได้รับเอกสารแสดงสิทธิในหน่วยลงทุนที่ออกให้โดยบริษัทจัดการกองทุนรวม บริษัทหลักทรัพย์ต้องจัดให้มีหลักฐานที่ผู้ลงทุนสามารถใช้แสดงสิทธิใน ความเป็นเจ้าของหน่วยลงทุนและใช้อ้างอิงต่อบริษัทจัดการกองทุนรวมและบุคคลอื่นได้ และในกรณีที่มี ข้อจํากัดสิทธิของผู้ลงทุน ให้ระบุข้อจํากัดสิทธิเช่นว่านั้นในหลักฐานดังกล่าวด้วยข้อ ๑๕ ในกรณีที่บริษัทหลักทรัพย์จัดทําข้อมูลเปรียบเทียบผลการดําเนินงานของ กองทุนรวมที่เกี่ยวเนื่องกับการประกอบธุรกิจของบริษัทหลักทรัพย์ ให้ดําเนินการด้วยความสุจริต เป็นธรรม และไม่ทําให้ผู้ลงทุนเข้าใจผิดในสาระสําคัญหมวด ๒ การชักชวนลูกค้าของบริษัทจัดการกองทุนส่วนบุคคล\_\_\_\_\_\_\_\_\_\_\_\_\_\_\_\_\_\_\_\_\_ข้อ ๑๖ ในการชักชวนลูกค้า บริษัทจัดการกองทุนส่วนบุคคลต้องทําความรู้จักกับลูกค้า และเสนอนโยบายการลงทุนที่เหมาะสมกับลูกค้าข้อ ๑๗ ในการชักชวนลูกค้า บริษัทจัดการกองทุนส่วนบุคคลต้องปฏิบัติให้เป็นไปตามข้อ 3 ข้อ 4 และข้อ 5 โดยอนุโลม ผู้มีอํานาจลงนาม - ประกาศ ณ วันที่ 3 ธันวาคม พ.ศ. 2547 (นายประสงค์ วินัยแพทย์) รองเลขาธิการ รักษาการแทนเลขาธิการ สํานักงานคณะกรรมการกํากับหลักทรัพย์และตลาดหลักทรัพย์